**Gyvenimo aprašymas**

Aš, Ramvydas Juška, gimiau 1954 m. birželio 18 d. Klaipėdos mieste.

Nuo 1961 m. iki 1968 m. mokiausi Klaipėdos Kristijono Donelaičio vidurinėje mokykloje ( dabar Vytauto Didžiojo gimnazija), nuo 1968 m. – Klaipėdos 14-oje vidurinėje mokykloje (dabar „Ąžuolyno“ gimnazija), kurią 1972 m. baigiau. Nuo penktos iki vienuoliktos klasės žaidžiau krepšinį Klaipėdos Vlado Knašiaus sporto mokykloje.

1972 m. pradėjau studijuoti Vilniaus Universiteto fizikos fakultete ir 1977 m. baigiau studijas, įgydamas fiziko, dėstytojo kvalifikaciją. Baigęs studijas grįžau į Klaipėda ir pradėjau dirbti fizikos mokytoju Klaipėdos 14-oje vidurinėje mokykloje. 1981m. perėjau dirbti į Klaipėdos miesto savivaldybės Švietimo skyrių metodininko- inspektoriaus pareigoms, o nuo 1989 metų – dirbau direktoriaus pavaduotoju ugdymui Klaipėdos 26-oje vidurinėje mokykloje ( dabar „Pajūrio“ progimnazija).

Nuo 1993 metų dirbu direktoriumi Klaipėdos „Vėtrungės‘ gimnazijoje.

2006 metais tapau vadybos ekspertu, o 2007 metais ir vidurinio ugdymo programos akreditavimo ekspertu.

Dabartiniu metu esu Klaipėdos miesto Švietimo tarybos pirmininkas, Klaipėdos miesto vadovų atestacinės komisijos narys.

Esu vedęs. Su žmona Aldona turime du vaikus, kurie yra baigę aukštuosius mokslus. Sūnus Edgaras dirta IT specialistu, dukra – matematikos mokytoja.